Με το πέρας της εξέτασης ο καρδιολόγος σας θα αποθηκεύσει και επανεξετάσει όλα τα δεδομένα που κατέγραψε ο υπερηχοκαρδιογράφος για τη συγγραφή του πορίσματος. Με βάση όλα αυτά τα δεδομένα ο καρδιολόγος σας θα μπορέσει να σας δώσει ένα προκαταρκτικό προφορικό αποτέλεσμα αμέσως μετά την ολοκλήρωση της εξέτασης. Το πλήρες πόρισμα θα το λάβετε γραπτώς ή ηλεκτρονικά την επόμενη ημέρα. Όλες οι εικόνες και τα video θα φυλαχθούν στον υπερηχοκαρδιογράφο και κατόπιν στον ηλεκτρονικό φάκελο του ασθενούς για μελλοντική αναφορά.  Ανάλογα με τα ευρήματα από το triplex καρδιάς, θα αποφασιστεί και ο κατάλληλος έλεγχος που θα χρειαστεί να ακολουθήσει, αν και τις περισσότερες φορές δεν χρειάζεται κάποια περαιτέρω εξέταση. Σε ορισμένες περιπτώσεις (π.χ. αν πάσχετε από καρδιακή ανεπάρκεια ή κάποια βαλβιδοπάθεια) θα σας ζητηθεί η επανάληψη του υπερήχου καρδιάς μετά από κάποιο χρονικό διάστημα. Αυτό το διάστημα θα καθοριστεί από τα ευρήματα και την σοβαρότητα αυτών.